**Chris Hutchings** (født 5. juli 1957 i Winchester) er en engelsk fotballtrener og tidligere fotballspiller og trener.

Spillerkarrieren
----------------

Chris Hutchings har spilt fotball for Harrow Borough, Chelsea, Brighton & Hove Albion, Huddersfield Town, Walsall og Rotherham United. Han har spilt totalt 468 A-lagskamper for sine ulike klubber.

Trenerkarrieren
---------------

Chris Hutchings begynte sin trenergjerning hos Rotherham, hvor han var trener for juniorlaget. Han ble deretter assistentmanager i Bradford City for Chris Kamara og fortsatte i samme rolle under Paul Jewell. I løpet av tiden hans hos Bradford rykket laget opp fra Second Division til Premier League.

Hutchings fikk hovedansvaret i Bradford i 2000/2001-sesongen da Jewell tok over Sheffield Wednesday.
Han ledet Bradford til semifinale i Intertoto Cupen og til sesongens første hjemmeseier i Premier Leauge da Chelsea ble slått 2-0. Hutchings ledet laget i kun 21 kamper og seieren mot Chelsea var den eneste i løpet av 12 Premier League-kamper før han fikk sparken 6. november 2000.

Hutchings ble igjen assistent under Jewell, nå hos Wigan Athletic i 2001. I mai 2007, overtok han som manager etter Jewell for andre gang. Wigan fikk en imponerende start på sesongen og lå på topp av tabellen en kort periode i august. Etter 6 tap på rad ble imidlertid Hutchings sparket 5. november 2007, nesten 7 år etter at han fikk sparken i Bradford. Klubben lå da under nedrykkstreken etter 12 kamper. Hans siste kamp for klubben var et 2-0 tap mot Chelsea.

Han ble med hos Bury på frivillig basis i januar 2008 for å hjelpe midlertidig manager Chris Brass. men forlot klubben 24. april 2008 for enda en gang å bli assistent under Paul Jewell, denne gang for Derby County. Da Jewell trakk seg som manager i Derby i desember 2008 etter at laget havnet på en 18.-plass i Championship, ble Hutchings enda en gang oppnevnt som midlertidig manager. Hutchings' eneste kamp som anvarlig for Derby var en FA Cup tredjerundekamp borte mot Forest Green Rovers, som laget til slutt vant 4–3 til tross for å ha ligget under både 2–0 og 3–2 i løpet av kampen. Derby utnevnte deretter Nigel Clough, sønnen til tidligere Derby manager Brian Clough, som ny manager. Dette førte til at Hutchings umiddelbart forlot klubben.

Referanser
----------

1. ↑  «Hutchings appointed new Bantams boss». BBC Sport. 22. juni 2000. Besøkt 14. mai 2007.
2. ↑  «Bradford sack Hutchings». BBC Sport. 6. november 2000. Besøkt 14. mai 2007.
3. ↑  «Wigan name Hutchings as new boss». BBC Sport. 14. mai 2007. Besøkt 14. mai 2007.
4. ↑  «Hutchings sacked as Wigan manager». BBC Sport. 5. november 2007. Besøkt 5. november 2007.
5. ↑  «Hutchings helping Brass at Bury». BBC Sport. 22. januar 2008. Besøkt 22. januar 2008.
6. ↑  «Hutchings set to take Derby role». BBC Sport. 24. april 2008. Besøkt 24. april 2008.
7. ↑  «Jewell resigns as Derby manager». BBC Sport. 29. desember 2008. Besøkt 29. desember 2008.
8. ↑  «Forest Green 3-4 Derby». BBC Sport. 3. januar 2009. Besøkt 3. januar 2009.
9. ↑  «Clough takes over as Derby boss». BBC Sport. 6. januar 2009. Besøkt 6. januar 2009.

Eksterne lenker
---------------

* (en) Chris Hutchings – Transfermarkt Rediger på Wikidata

* (en) Chris Hutchings – Soccerbase.com (manager) Rediger på Wikidata